Hol gamle kirke

Hol gamle kirke er en kirke med antatt opprinnelse på 1200-tallet i Hol kommune. 

Kirken er den eldste i Hol prestegjeld og er første gang nevnt i et skriv fra 1328, da som en liten stavkirke med svalganger. Kirkens apsis er antatt å stamme fra denne opprinnelige kirken, men nøyaktig datering er ukjent. Tidligere var gamlekirken hovedkirke for hele Hol, bortsett fra Dagali, som hørte til Uvdal kommune.

Kirken er ombygd og utvidet flere ganger. Både på 1500-tallet, i 1697 og i 1798-99. Senere ble den ombygd i 1888 og 1938. Det er antatt at golvet i kirken er staver fra den gamle stavkirken. Prekestol og døpefont er fra renessansen (1697), altertavle (1703) har nattverden som motiv. Prekestolen er plassert over alteret. Kirken er også kjent for en urinrenne i sin apside.

Det er egen kirkestue og prestestue på sørsiden av veien. Kirkestuen var for kirkefolket, prestestuen var for presten. 

 Referanser 

 Eksterne lenker 
 Sigrid og Håkon Christie: Hol gamle kirke i «Norges kirker»
 Hol kirkelige fellesråd
 Bernt Eggen: Hol gamle kirke (Terra Buskerud)
 Kunsthistorie.com 



Kategori:Kulturminner i Hol
Kategori:Kirker i Hol
Kategori:Kirker i Hallingdal prosti
Kategori:Religiøse byggverk fra 1200-tallet
Kategori:1200-tallet i Norge
Kategori:Fredete byggverk i Buskerud